

10 000 ZAGREB, BAŠTIJANOVA 48

TEL: 01/ 3692-403, FAKS: 01/ 3692-415

ŽIRO RAČUN – IBAN HR 972360000-1101313441, e-mail: sindikat@net.amis.hr, OIB 38729324054

U Zagrebu,06.travnja 2017.

**SVIM USTANOVAMA SOCIJALNE SKRBI**

**u kojima djeluje Sindikat zaposlenika u djelatnosti socijalne skrbi Hrvatske**

 **Ravnatelju**

**Predmet: Dostava podataka o broju članova**

**Sindikata zaposlenika u djelatnosti socijalne skrbi Hrvatske**

**u Vašoj ustanovi**

**TRAŽI SE**

**Poštovani,**

Sindikati javnih službi pokrenuli su postupak utvrđivanja sastava pregovaračkog odbora za kolektivno pregovaranje i sklapanje kolektivnog ugovora koji će se primjenjivati na više područja javnih službi, na temelju kojeg je Povjerenstvo za utvrđivanje reprezentativnosti objavilo Javni poziv.

Prema **Zakonu o reprezentativnosti udruga poslodavca i sindikata** (Narodne novine, NN 93/14, 26/15) za reprezentativnost Sindikata za sklapanje kolektivnog ugovora sindikalni povjerenik i ravnatelj trebaju supotpisati potvrdu o broju članova pojedinog sindikata u pojedinoj ustanovi.

U prilogu se nalazi obrazac potvrde koju molimo da ravnatelj (ili osoba koja ga zamjenjuje) te sindikalni povjerenik supotpišu.

Za potrebe utvrđivanja navedene reprezentativnosti, odnosno sastava pregovaračkog odbora nužno je dostaviti **podatak o broju članova sindikata kojima se na temelju pisane suglasnosti usteže članarina od plaće.** Odredbom članka 18. stavka 6. Zakona o reprezentativnosti udruga poslodavaca i sindikata („Narodne novine“ broj 93/14 i 26/15, dalje: Zakon) određeno je da je na zahtjev sindikalnog povjerenika ili sindikalnog predstavnika, **poslodavac dužan dostaviti navedeni podatak sindikatu, u roku od 8 dana od dana podnesenog zahtjeva.**

U slučaju da u ustanovi nije formirana sindikalna podružnica, ali unutar ustanove postoje članovi sindikata, poslodavac je svejedno dužan dostaviti traženi podatak.

Ukoliko poslodavac ne dostavi zatraženi podatak ili ga ne dostavi u navedenom roku, na pisani zahtjev sindikalnog povjerenika ili sindikalnog predstavnika inspektor rada će u provedbi inspekcijskog nadzora, u roku od 3 dana od dana podnošenja zahtjeva, usmenim rješenjem u zapisniku poslodavcu naložiti da u daljnjem roku od 3 dana dostavi zatraženi podatak. Žalba izjavljena protiv navedenog rješenja ne odgađa njegovo izvršenje (čl. 18. st. 8. i 9. Zakona). Također, napominjemo da sukladno članku 30. Zakona poslodavac čini prekršaj ako u propisanom roku ne dostavi traženi podatak o broju članova sindikata, a za koji prekršaj je utvrđena novčana kazna u iznosu od 20.000,00 do 50.000,00 kuna za pravnu osobu, odnosno od 4.000,00 do 6.000,00 kuna za odgovornu osobu pravne osobe.

Slijedom navedenoga, ovim putem Vas **tražimo dostavu podataka o broju članova Sindikata zaposlenika u djelatnosti socijalne skrbi kojima ustežete sindikalnu članarinu, uključujući i radnike članove koji su na bolovanju, rodiljnom ili roditeljskom dopustu i sl.**

Ukupan broj radnika članova Sindikata mora biti iskazan **sa stanjem na posljednji dan mjeseca** **ožujka 2017., tj. na dan 31. ožujka 2017. godine** (čl. 18. st. 5. Zakona)**.**

**Podatak o broju članova** Sindikata, koji je poslodavac dužan dostaviti Sindikatu, **moraju supotpisati ovlaštena osoba poslodavca i sindikalni povjerenici,** odnosno predstavnici **svih sindikata** koji imaju svoje članove zaposlene na vašoj ustanovi i **koji sudjeluju u ovom postupku utvrđivanja reprezentativnosti** (čl. 18. st. 7. Zakona).

**Molimo Vas da nam ovjerenu potvrda s podacima, najkasnije u roku od 8 dana od primitka ovog zahtjeva, dostavite na sljedeći način:**

* **faksom: 01/3692-415**
* **skrenirane na mail**: sindikat@net-amis.hr
* **te poštom original** na adresu: Sindikat zaposlenika u djelatnosti socijalne skrbi Hrvatske, Zagreb, Baštijanova 48.

Zahvaljujemo na razumijevanju.

S poštovanjem,

Jadranka Ivezić, dipl. soc. radnik, predsjednica Sindikata

**PRILOG:**

- Obrazac potvrde za dostavu zatraženih podataka

**NA ZNANJE:**

Sindikalnom povjereniku Sindikata zaposlenika u djelatnosti socijalne skrbi